అంతర్జాతీయ వన్డే
అంతర్జాతీయ వన్డే క్రికెట్ 20వ శతాబ్దం చివరి భాగంలో అభివృద్ధి చెందింది. మొదటి వన్డే మ్యాచ్ 1971 జనవరి 5న మెల్బోర్న్ క్రికెట్ గ్రౌండ్‌లో ఆస్ట్రేలియా మరియు ఇంగ్లాండ్ జట్ల మధ్య జరిగింది. మూడో టెస్ట్ మ్యాచ్ మొదటి మూడు రోజులు వర్షం కారణంగా తుడిచిపెట్టుకపోవడంతో, అధికారులు మ్యాచ్‌ను రద్దు చేశారు, దీనికి బదులుగా ఓవర్‌కు ఆరు బంతుల చొప్పున 40 ఓవర్‌ల మ్యాచ్‌ను ఒక రోజు నిర్వహించాలని నిర్ణయించారు. ఈ మ్యాచ్‌లో ఆస్ట్రేలియా 5 వికెట్‌ల తేడాతో విజయం సాధించింది.
రికీ పాంటింగ్
2007-08 ఆస్ట్రేలియాకు ఒక నూతన శకాన్ని ప్రారంభించింది. అంతకుముందు యాషెస్ సిరీస్ ఆఖర్లో మెక్‌గ్రాత్ మరియు వార్న్ ఇద్దరూ తమ రిటైర్‌మెంట్‌ను ప్రకటించారు. వీరిద్దరూ 1250కి పైగా టెస్టు వికెట్లు పడగొట్టారు. పాంటింగ్ సారథ్యంలో ఆస్ట్రేలియా జట్టు మూడు టెస్టు ఓటములను మాత్రమే చవిచూసింది. వాటిలో ఒకటి 2004లో ముంబైలో భారత్‌తో జరిగినది కాగా మరో రెండు 2005లో ఇంగ్లాండ్‌తో జరిగినవి. ఈ ఓటములు వారిద్దరిలో ఒకరు గాయపడినప్పుడు సంభవించినవే. ప్రస్తుతం వారిద్దరూ లేరు. దాంతో ఆస్ట్రేలియా జట్టు మరియు పాంటింగ్ ఆయుధాల్లాంటి ఆ ఇద్దరు లేకుండా తమ విజయ పరంపరను కొనసాగించగలదా అని విమర్శకులు ఆశ్చర్యం వ్యక్తం చేస్తున్నారు. యాషెస్ తర్వాత ఆస్ట్రేలియా ఒక్క టెస్టు కూడా ఆడలేదు. అయితే 32 ODIలు మరియు ఎనిమిది ట్వంటీ 20 మ్యాచ్‌లు మాత్రం ఆడింది. ఆస్ట్రేలియాకు సమయం బాగా అనుకూలించింది. బ్రిస్బేన్‌లో శ్రీలంకతో జరిగిన మొదటి టెస్టును ఆస్ట్రేలియా ఇన్నింగ్స్ 40 పరుగుల భారీ ఆధిక్యంతో గెలుచుకుంది. ఆస్ట్రేలియా చేసిన మొత్తం 551 పరుగుల స్కోరులో పాంటింగ్ 84 బంతుల్లో (ఏడు ఫోర్లు) 56 పరుగులు చేశాడు. హోబర్ట్‌లో జరిగిన రెండో టెస్టులో పాంటింగ్ తమ స్వదేశీ అభిమానుల ఎదుట 31 (66 బంతులు) మరియు 53 నాటౌట్ (2 ఫోర్లు ఒక సిక్సు) పరుగులు చేశాడు. తద్వారా సిరీస్‌‍ను 2-0 తేడాతో ఆస్ట్రేలియా సొంతం చేసుకుంది. పాంటింగ్ 70 బంతుల్లో 140 పరుగులు చేయడంతో పాటు మూడు క్యాచ్‌లు పట్టాడు.
ఏదేమైనప్పటికీ, భారత్‌తో జరిగిన సిరీస్ ఆస్ట్రేలియా కఠినమైన పోరుగా పరిణమించింది. మొదటి టెస్టును ఆస్ట్రేలియా 337 పరుగుల తేడాతో సులువుగా గెలుచుకుంది. అయితే ఆ తర్వాత జరిగిన మ్యాచ్‌లు మాత్రం క్లిష్టంగా మారాయి. రెండో టెస్టు నువ్వా-నేనా అన్నట్లు సాగింది. చివరకు ఆట ముగిసే సమయానికి మరికొద్ది నిమిషాలుండగా, విజయం ఆస్ట్రేలియాను వరించింది. ఈ విజయంతో 16 వరుస టెస్టు విజయాల రికార్డును ఆస్ట్రేలియా సమం చేసింది. ఈ రికార్డును 1999-2001లో పాంటింగ్ సభ్యుడుగా ఉన్న స్టీవ్ వా సారథ్యంలోని ఆస్ట్రేలియా జట్టు నెలకొల్పింది. ఏదేమైనప్పటికీ, ఆటగాడి ప్రవర్తనకు సంబంధించిన వివాదాల వల్ల క్రికెట్‌ శోభ మసకబారింది.